जसवंतपुरा। कस्बे के समीप गोलाणा गांव में पेड़ पर युवक ने फांसी का फंदा लगाकर आत्महत्या कर ली। पुलिस के अनुसार हरचंद कुमार देवासर में काम करता था। कुछ महीनों पहले ही यहां पर आया था। सोमवार सवेरे वड के पेड़ पर हरचंद भील (20) ने आत्महत्या कर ली। सुबह लोगों की इसकी जानकारी मिली तो पुलिस को सूचना दी गई। पुलिस ने मौके पर पहुंचकर शव का कस्बे के सामुदायिक स्वास्थ्य केन्द्र पर पोस्टमार्टम करवाकर शव परिजनों को सुपुर्द कर दिया। मृतक के पिता सवाराम ने रिपोर्ट में बताया कि बेटे का मानसिक संतुलन ठीक नहीं था।